ગુજરાત વિધાનસભા ચૂંટણીના પ્રચારની શરૂઆત થઇ ત્યારે બંને પક્ષોએ સ્ત્રીઓને યોગ્ય પ્રતિનિધિત્વ આપવાની વાત કરી હતી. સુષમા સ્વરાજે ઓક્ટોબર મહિનામાં કરેલી મહિલા ટાઉન હોલ મિટિંગમાં ભાજપની નીતિ કઈ રીતે મહિલા સશક્તીકરણ માટે વધુ યોગ્ય છે એ સમજાવ્યું, તો રાહુલ ગાંધીએ ભાજપને સ્ત્રીવિરોધી પક્ષને કહ્યો અને કોંગ્રેસ સત્તામાં આવતાં સ્ત્રીઓના પ્રશ્નોને પ્રાધાન્ય આપશે એવું કહેતા રહ્યા છે. પણ જેમ હાથીના દાંત બતાવવાના જુદા અને ચાવવાના જુદા હોય એમ, ચૂંટણીનાં જંગમાં પ્રતિનિધિત્વ સોંપવાનો સમય આવ્યો ત્યારે બંને પક્ષોએ પાછી પાની કરી છે. માત્ર ગણીગાંઠી મહિલાઓને ચૂંટણી લડવાની તક આપી છે.